एन्जेला मर्केल
एन्जेला डोरोथिया मर्केल (जनम सन् १९५४ जुलाई १७) जर्मनिः राजनीतिज्ञ तथा अच्यालै चान्सलर हुन्।  उन पैली कि शोध वैज्ञानिक लगै हुन्। मर्केल वर्ष २००० बठेइ क्रिस्टियन प्रजातान्त्रिक संघ (जर्मन्यो) नेतृत्व अद्दी आइरैछन्। उन जर्मनिः पैल्लि महिला हुन् जै यिन मी है कसै लै पदोः दायित्व समाल्लाछिन्। फोर्ब्स द्वारा प्रकाशित विश्व कि सबै है शक्तिशाली महिला वर्ष २०१४ का सूची मी एन्जेला मर्केल पैल्ला स्थान मी रैरैछन्। २०१३ मी निकालियाः सूची मी लगै उन पैल्ला स्थान मी रैरैथिन्।

शुरूवाति जीवन 
बर्लिन मूल का बुवा हार्स्ट केस्नर रे पोलिश मूलै इजा हर्लिण्डै सन्तानाः रूप मी मर्केलोः जनम भयो। बचपन मी उनरो नाउँ एन्जेला डोरोथी केज्नर राखियो। मर्केलै इजा जर्मनिः सोशल डेमोक्र्याटिक पार्टिः सदस्य रै सकिरैथिन्। मर्केलै केइ विरासत पोल्याण्ड सित लै जोड़ीरेछ क्याइ कि उनरा पर‍-बज्या, लुडविग क्याजमीर्जाक, पोलिश मूलाः जर्मन थ्या। उनरा बुवा होर्सट बरलिनै का स्थानीय थ्या, इजा अङरेजी रे लेटिनै शिक्षिका थिन्।

स्कूल छँन्ज्याँ उन ले रसियाली बोल्ल सिकिन्, उन ले आफुना गणीत रे रसियाली भाषिक प्रखररूप बठेइ पुरस्कार लगै पाइराथिन्। मर्केल ले लिपजिक विश्वविद्यालय मी सन् १९७३-७८ तक्क भौतिक विज्ञानोः अध्ययन अरिन्। सन् १९८९ मी मर्केल डेमोक्रेसी अवेकनिङ नाउँ अर्याः राजनीतिक पार्टि मी जोड़ियी हुन्।

व्यक्तिगत जीवन
सन् १९७७ मी उन ले अर्खा भौतिकशास्त्राः विद्यार्थी उलरिच मरकेल सँङ विवाह अरिन्। सन् १९८२ मी उनअन जुदा भया लै मर्केल थर भँण्या उन ले वाञि बठेइ लेयीहुन्। उनरा दोसरा श्रीमान् भँण्या जोएसिम सउर हुन् जो मिडिया बठेइ दूर रैर्यान्। उनअनै भेट सन् १९८१ मी भयी हो भँण्या  ब्या ३० डिसेम्बर १९९८ मी भयाः हो।

राजनीतिक जीवन 
प्राथमिक तौर मी यक भौतिक रसायनज्ञाः रूप मी प्रशिक्षित मर्केल ले १९८९ का क्रान्त्याः प्रभाव स्वरूप, पूर्वी जर्मन सरकारै उप-प्रवक्ताः रूप मी छोटो सेवा अरिबर राजनीति मी प्रवेश अरिराइथिन।

सन्दर्भअन

जीवनी
जर्मन चान्सलर
विश्व कि प्रभावशाली महिलाअन
जिउना मान्सु
राजनीतिज्ञ
राजनीति मी महिला
जर्मनी मी रयाः राजनीतिक दलै नेतृ
महिला सम्पादनथन २०१८ मैं बनायियाऽ या सुधारियाऽ लेखअन